Լուիզա Ավետիսյան

Լուիզա Ավետիսյան (օգոստոսի 8, 1982, Երևան, Հայաստան), ձեռներեց, դասախոս, տեխնիկական գիտությունների թեկնածու, «ՀՀ աշխատաշուկա» զեկույցի հեղինակ։

Հիմնադրել է staff.am կարիերայի հարթակը և Fempower (Ֆեմփաուեր) շահույթ չհետապնդող կազմակերպությունը։

Կենսագրություն 
Լուիզան ծնվել է Հայաստանի մայրաքաղաք Երևանում ինժեներների ընտանիքում։ Հայրը՝ Գևորգ Ավետիսյանը գործունեություն է ծավալում տեղեկատվական տեխնոլոգիաների և ավոտմատացման ոլորտում, իսկ մայրը՝ Մարինե Չիլինգարյանը, տեխնիկական գիտությունների թեկնածու է, դոցենտ և 1982 թ-ից սկսած դասավանդում է Հայաստանի ազգային պոլիտեխնիկական համալսարանում։ 2016 թ-ին Լուիզան համահիմնադրել է staff.am-ը, որից հետո 2022 թ-ին մեկնարկել է Fempower նախաձեռնությունը` նպատակ ունենալով օգնել կին ձեռներեցներին ստանալ որակյալ մենթորություն տեխնոլոգիական ոլորտում իրենց սթարթափի զարգացման համար։

Կրթություն 
1999-2003 թթ․

Հայաստանի ազգային պոլիտեխնիկական համալասարան

Կիբերնետիկայի ֆակուլտետ, Տեղեկատվական համակարգերի ինֆորմացիոն ապահովում մասնագիտացում, ավարտել է գերազանցությամբ։

2003-2005 թթ․

Հայաստանի ազգային պոլիտեխնիկական համալասարան

Կիբերնետիկայի ֆակուլտետ, Տեղեկատվական համակարգերի ինֆորմացիոն ապահովում մասնագիտացում, ավարտել է գերազանցությամբ։

2011-2014 թթ․

Հայաստանի ազգային պոլիտեխնիկական համալասարան, հայցորդ

Ե.13.02 - Ավտոմատացում, Տեխնիկական գիտությունների թեկնածու (PhD), Գիտական աշխատաքի թեման՝ «Բանկային ծառայությունների ռիսկերի գնահատման մեթոդների և ավտոմատացված համակարգի մշակում», գիտական կոչումի ստացման ամսաթիվ՝ 15/01/2015

2000-2001 թթ․

ԱՄՆ Պետական դեպարտամենտի կողմից ֆինանսավորված կրթաթոշակային ծրագրի մասնակից, ԱՄՆ Կանզաս նահանգի, Նեոշո քոլեջում մեկ տարի ուսանելու և ավարտական դիպլոմ ստանալու համար։

2018 թ․- մինչ օրս

Project Management Institute-ի անդամ, PMP նախագծերի ղեկավարի միջազգային որակավորում։

Կարիերա 
2003-2007 թթ․

Լուիզան կարիերան սկսել է որպես ծրագրավորող՝ միանալով Հայաստանի ազգային փոստային ծառայության տեղեկատվական տեխնոլոգիաների բաժնին, որպես կրտսեր մասնագետ։

2007-2017 թթ․

Միացել է Էյչ-Էս-Բի-Սի-Բանկի հայաստանյան գրասենյակին որպես թվային մարքեթինգի համակարգող։ Բանկում զբաղեցրել է տարբեր պաշտոններ, այդ թվում ՝ Բիզնեսի զարգացման թիմի ղեկավար, բիզնես նախագծերի համակարգող, պրոդուկտի ղեկավար, ինչպես նաև հաճախորդների բազայի և պրոդուկտների բաժնի ղեկավար։

2016 թ․ - մինչ օրս

Համահիմնադրել է staff.am կարիերայի օնլայն հարթակը, իսկ 2017թ.-ից զբաղվել դրա զարգացմամբ։ staff.am կարիերայի օնլայն հարթակ է, հնարավորություն է տալիս գտնել աշխատանք կամ աշխատակից։

2019-2021 թթ․

Դասավանդել է «նախագծերի կառավարում» առարկան Եվրոպական համալսարանի մագիստրոսական ծրագրի ուսանողներին։

2022 թ․ - մինչ օրս

Հանդիսանում է ICC (Միջազգային առևտրի պալատ) Հայաստանի խորհրդի անդամ։ ICC Armenia-ն ICC (International Chamber of Commerce) աշխարհի ամենամեծ միջազգային առևտրային պալատի ներկայացուցչությունն է ՀՀ-ում։

2022 թ.- մինչ օրս

Հիմնադրել է Fempower շահույթ չհետապնդող կազմակերպության հիմնադիր և տնօրեն։

2022 թ.- մինչ օրս

Օգնում է երիտասարդ ձեռնարկատերերին և հանդիսանում սթարթափ մենթոր։ Մասնավորապես Լուիզա Ավետիսյանը կամավորական հիմունքներով միացել է Հայաստանի Ամերիկյան Համալսարանի ձեռնարկատիրության և ինովացիոն կենտրոնի (AUA EPIC) սթարթափ ինկուբացիոն ծրագրին, ինչպես նաև Creative Armenia-ի կողմից անցկացված Artbox ինկուբացիոն ծրագրին։

Հոդվածներ և հրապարակումներ 

 Բանկային մանրածախ ծառայությունների գնագոյացման վրա ազդող գործոնները։ «Էկոնոմիկա և ֆինանսներ ամսագիր», ապրիլ 5, 2010։
 Բանկային պրոդուկտների ռիսկերի գնահատումը։ «Էկոնոմիկա և ֆինանսներ ամսագիր», մայիս 4, 2010
 Վարկային պրոդուկտների գնագոյացման մոդելավորումը և վարկային ռիսկի գնահատումը։ «ՀՊՃՀ-ի տեղեկագիր», նոյեմբեր 19, 2011
 Վարկային ռիսկի գնահատման և կառավարման քանակական մեթոդների ուսումնասիրությունը։ «ՀՊՃՀ-ի տեղեկագիր», ապրիլ 2, 2012
 «ՀՀ աշխատաշուկա» տարեկան զեկույցներ աշխատաշուկայի վերաբերյալ, 2017- մինչ այժմ։

Արտաքին հղումներ 

 TedxAUA - Want to Have Good Relationships With Others? Start With Yourself! | Luiza Avetisyan
 Rearrange #96 Լուիզա Ավետիսյան - ՀՀ-ի աշխատաշուկան, ավտորիտար մենեջմենթը, աշխատանքը ապագայում 
 Դոմինոյի էֆեկտն ընդգրկել է ՏՏ ոլորտի ավելի մեծ շրջանակ, Լուիզա Ավետիսյան։ 
 Լուիզա Ավետիսյան. Հայաստանում բանկերը մնում են ցանկալի գործատու։ 
 Luiza Avetisyan | Tackling the new demand for jobs in Armenia.

Ծանոթագրություններ 

Տեխնիկական գիտությունների թեկնածուներ
ՀՊՃՀ շրջանավարտներ